als_Latn dik_Latn sag_Latn
Sony do të prezantojë së shpejti një telefon të ri për selfie, i quajtur Xperia Cosmos. Janë shfaqur disa foto të këtij telefoni në Twitter, ku shfaqet një pajisje me kamerën frontale së bashku me një blic LED. Cosmos mund të jetë pasardhësi i Xperia C3, që është telefoni i parë inteligjent i Sony-t që ka kamera frontale 5 megapikselë me blic LED.
Sipas llogarisë së famshme në Twitter, @upleaks, Xperia Cosmos do të operojë me sistemin Android 5.0 Lollipop dhe do të fuqizohet nga procesori MediaTek. Ky do të jetë telefoni i tretë inteligjent i Sony-t për vitin 2015 që do të përdorë procesorin MediaTek, pas pajisjeve Xperia E4 dhe E4g (që do të hidhen së shpejti në treg).
Xperia C3 (në foton e mësipërme) ka ekran 5.5 inç me rezolucion 720 pikselë. Nuk dihet akoma nëse edhe Cosmos do të ketë të njëjtën madhësi të ekranit (apo nëse do të jetë një pajisje me parametra mesatarë si C3).
(Herë të lexuara: 79)
als_Latn als_Latn als_Latn als_Latn